Vrtec Tržič | Cesta Ste Marie aux Mines 28 | 4290 Tržič | Slovenija  
e-naslov [info@vrtec-trzic.si](mailto:info@vrtec-trzic.si)|spletna stran[www.vrtec-trzic.si](http://www.vrtec-trzic.si)

tel04 5971 600 | davčna št. 14279673 | matična št. 5055881000

**Z A P I S N I K**

2. seje Sveta staršev Vrtca Tržič, ki je bila v torek, 22. 11. 2022, ob 17. uri v enoti Palček.

Prisotni člani Sveta staršev Vrtca Tržič: Luka Sivec, predsednik Sveta staršev Vrtca Tržič, Elena Leghissa, namestnica predsednika Sveta staršev Vrtca Tržič, Anja Žmuc Loc, Špela Kogovšek Sajovic, Ana Ostrelič, Tadeja Kalan, Brigita Dobre, Ana Krivic, David Špehar, Jerica Bence, Bogdan Đukić, Mateja Kopač, Linda Ropret, Sanela Begić, Manca Mlakar, Anamarija Dežman, Anja Rauter, Metod Gradišar

Drugi prisotni: ravnateljica Vrtca Tržič Tatjana Blaži, pomočnica ravnateljice Andreja Gimpelj Kovačič, pomočnica ravnateljice Mojca Janc, vodja enote Križe Ina Mokorel, organizacijska vodja dislociranih oddelkov v Kovorju Petra Bodlaj, vodja enote Palček Tjaša Wolf Mandič, Kristina Lindav – zapisnikar

Opravičeno odsotni člani Sveta staršev Vrtca Tržič: Saša Tribušon, Katja Lukanc, Lidija Bernard, Nastja Hladnik, Anamarija Čuk, Kaja Rokavec, Nataša Meglič, Anže Višnar

Drugi odsotni člani Sveta staršev Vrtca Tržič: Anže Škrjanec, Maruša Turk, Eva Močnik, Tjaša Povše Valančič, Gordana Bajić Bodaghi

Dnevni red:

1. Pregled in potrditev zapisnika zadnje seje (predsednik)
2. Aktivnosti, izzivi in aktualne zadeve (ravnateljica, vodje enot)
3. Dileme, vprašanja, pobude in predlogi

***Ob 18. uri: PREDSTAVITEV KANDIDATK ZA RAVNATELJICO VRTCA TRŽIČ***

Pridružili se bodo tudi člani Vzgojiteljskega zbora Vrtca Tržič, Sveta zavoda Vrtca Tržič ter predstavniki lokalne skupnosti.

1. Tvorjenje obrazloženega mnenja Sveta staršev Vrtca Tržič o obeh kandidatkah

Ad 1.

Predsednik Sveta staršev Vrtca Tržič Luka Sivec je vse pozdravil in se zahvalil za udeležbo. Predstavil je dnevni red, ki je bil sprejet. Prešel je na prvo točko dnevnega reda, pregled zapisnika zadnje seje.

Na zapisnik ni bilo pripomb.

Ad 2.

Ravnateljica je pozdravila prisotne in opravičila odsotnost Andreje Pogačnik, vodje enote Deteljica. Navezala se je na zapisnik prejšnje seje – takrat je bilo zapisano, da prihajajo informacije o zakonskih spremembah, ki bodo vplivale na finančno stanje vrtca. To se je tudi potrdilo, saj je bil s strani vlade sprejet poračun regresa in določeno povišanje plač v javnem sektorju. S tem velikim nenačrtovanim stroškom se soočajo vsi vrtci. Občini ustanoviteljici je Vrtec Tržič poslal prošnjo za financiranje teh stroškov, odgovora zaenkrat še ni prejel. Glede porabe energentov ni posebnosti; ogreva se toliko, da je primerno za otroke, pri zračenju se v vrtcu drži smernic (kratko in učinkovito zračenje). Najbolj aktualna zadeva je torej ta finančna situacija, v kolikor financ z občine ne bo, bo finančno stanje vrtca spet ogroženo. Ravnateljica občino redno seznanja z dejanskim stanjem, naklonjena je obiskom predstavnikov občine v vrtcu, saj le tako res ostanejo v stiku glede realnega stanja. Zadovoljna je z odzivanjem občine in upa na dobro sodelovanje tudi po menjavi župana.

Aktivnosti po enotah so bile izvedene po Letnem delovnem načrtu, o čemer redno poteka obveščanje staršev prek eAsistenta.

Ravnateljica je povabila vse prisotne na predavanje za starše, ki bo 1. 12. 2022. Pozvala je, da tudi predstavniki oddelkov k udeležbi povabijo tudi starše svojega oddelka. Sprašuje se, kaj bi lahko še naredili, da da bi bil obisk večji.

Predsednik Sveta staršev Vrtca Tržič Luka Sivec prosi, da se njegov e-naslov posreduje vsem članom sveta staršev, le-ti pa naj mu svoj kontakt javijo s sporočilom ter informacijo o tem katerega oddelka predstavniki so.

Ravnateljica je povedala, kakšne aktivnosti v zvezi s sodelovanjem s starši bodo izvedene v obdobju, ki sledi, npr. srečanja s starši.

Povedala je, da se predvideva, da se novovpisani otroci po mesecu marcu ne bodo mogli vključiti v vrtec, saj bodo kapacitete polne.

Glede dogovorov za novi vrtec v Križah je povedala, da bo tudi igrišče večje, cesta mimo vrtca pa bo potekala mimo mesarije in zadruge.

Nekaj novih otrok se v vrtec še vključuje, sicer pa je uvajalno obdobje uspešno zaključeno. Ponekod so se pojavile dileme staršev zaradi menjav kadra. Ravnateljica je pojasnila, da gre za neizogibne menjave zaradi bolniških odsotnosti.

Razmere glede Covida so se umirile, tovrstnih obolevanj v vrtcu ni, vrnili pa so se prehladi. V zvezi s tem se je ravnateljica pogovarjala s pediatrinjama in staršem je bilo 18. 11. poslano sporočilo, ki tudi podrobneje govori o tem, kako lahko vsi skupaj poskrbimo za zdravje otrok.

Besedo je nato ravnateljica predala vprašanjem staršev:

- stavba v Križah; Štirje oddelki, kuhinja, telovadnica in kabinet za PP, za šolo pa bo knjižnica in pisarne v zgornjem nadstropju. Urejeno bo novo parkirišče. Po pravilniku o normativih (večja površina na otroka) bo to zadostovalo verjetno le za nekaj časa, še vedno pa najverjetneje premalo.

- predlog starša glede finančnih težav – da se tudi s strani sveta staršev da pobudo, da se vrtec financira za dodatne stroške, da ne bo padlo na pleča staršev. Situacijo v marcu, pove ravnateljica, je nemogoče predvidevati. Preračun cene bo vrtec pripravil v januarju.

Predstavnik staršev bo pripravil dopis s pozivom občini, osnutek bo posredoval predsedniku sveta staršev.

- ravnateljica je povedala, da se je ekološki otok izpred vhoda na igrišče enote Deteljica premaknil drugam.

Ad 3.

- Predsednik je vprašal glede širše uporabe eAsistenta, npr. da bi se po eAsistentu pošiljal še jedilnik vrtca. Andreja Gimpelj Kovačič je povedala, da so v vrtcu zelo kreativni in predlagajo mnoge izboljšave eAsistentu, kjer pa so pogosto manj pripravljeni za spremembe. Trenutno bi jedilnik lahko staršem posredovali kot priponko sporočilu oz. povezavo do spletne strani vrtca, je pa sama mnenja, da je potem vseeno, če starši dostopajo direktno do spletne strani. Samega besedila v sporočilu namreč ne moremo posebej oblikovati oz. vanj vstavljati tabel. Opozorila je na možnost uporabe »Čebelice«, da se starši obrnejo neposredno na administratorje eAsistenta ter tudi sami predlagajo izboljšave oz. dodatne možnosti v aplikaciji.

Nekatera sporočila v eAsistentu omogočajo odgovor, ker to omogoči pošiljatelj. Običajno odgovora ne omogočamo pri sporočilih, ki le obveščajo o npr. dogodku. Lahko pa starši sami pošljejo sporočilo vodstvu ali strokovnim delavcem oddelka preko možnosti na vrhu aplikacije.

- Ravnateljica je povedala, da bodo otroci pred novim letom obdarjeni, in sicer s knjigami. Pridobila je nekaj donacij, poziva tudi svet staršev, naj po svojih močeh pozove podjetja k donacijam. Glede nabave knjig za novoletno obdarovanje se je angažirala Andreja Gimpelj Kovačič in uspela pridobiti dodatne popuste.

- Pobuda starša je, da se obrnemo na podjetje Elan, kamor bo vrtec poslal prošnjo za donacijo.

- Trenutno ni možnosti namenjanja 0,3 % dohodnine, saj vrtec v tem trenutku nima vrtčevskega sklada.

- Pobuda starša je izmenjevalnica knjig; vodje enot so povedale, da se že načrtuje in bo del prireditev Živžav po enotah vrtca.

- S strani starša je prišla še pobuda za osveščanje predšolskih otrok o pomenu oživljanja oz. prepoznavanja življenjsko ogrožajoče situacije, v smislu, da se te veščine prenašajo z otrok tudi na starše. Večina staršev je izrazila podporo predlogu.

Ravnateljica je izrazila navdušenje nad odzivom in sodelovanjem članov sveta staršev, pozdravlja aktivnosti in zavzetost za ideje.

Ad 4.

Svet staršev vrtca Tržič je podal naslednje mnenje o izbiri kandidatke za ravnateljico vrtca.

Sklep: **Predstavniki staršev so soglasno podali mnenje, da je ustreznejša kandidatka Tatjana Blaži.**

V obrazložitev so zapisali (citat):

»Prepričala nas je z:

- dolgoletnimi izkušnjami,

- odličnim poznavanjem lokalnega okolja,

- izrazitim občutkom do otrok,

- ustvarjanjem domačega vzdušja za otroke, starše in zaposlene.

Občutek imamo, da so tudi zaposleni v vrtcu zadovoljni z njenim vodenjem in radi prihajajo v službo, kjer se lahko izpopolnjujejo in izobražujejo.

Druga kandidatka Jerneja Terlikar nas s svojo predstavitvijo ni prepričala. Mnenja smo, da nima dovolj izkušenj z vodenjem vrtca.«

Seja se je zaključila ob 18.45.

Zapisala:

Vrtca Tržič Predsednik Sveta Staršev

Kristina Lindav Luka Sivec